Document ID: 31993R1597

ΚΑΝΟΝΙΣΜΟΣ (ΕΟΚ) αριθ. 1597/93 ΤΗΣ ΕΠΙΤΡΟΠΗΣ της 24ης Ιουνίου 1993 για τον καθορισμό του βαθμού στον οποίο μπορούν να γίνουν αποδεκτές οι αιτήσεις για άδειες εισαγωγής που υποβλήθηκαν στο πλαίσιο της ετήσιας ποσόστωσης τυριών που άνοιξε από την Κοινότητα στη Σουηδία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1316/93 της Επιτροπής της 28ης Μαΐου 1993 περί λεπτομερών κανόνων κατά την εφαρμογή για τη διαχείριση ετήσιας ποσόστωσης 1 000 τόνων τυρού και πυτίας που έχει ανοιχθεί από την Κοινότητα και τη Σουηδία (1), και ιδίως το άρθρο 4 παράγραφος 4,
Εκτιμώντας ότι οι αιτήσεις που έχουν υποβληθεί για τη χορήγηση αδειών εισαγωγής για τα τυριά που αναφέρονται στον κανονισμό (ΕΟΚ) αριθ. 1316/93, αφορούν ποσότητες μεγαλύτερες από τις διαθέσιμες- ότι πρέπει, συνεπώς, να καθορισθεί ενιαίο ποσοστό μειώσεως των ζητουμένων ποσοτήτων, για την πρώτη περίοδο από 15 Απριλίου έως 31 Αυγούστου 1993,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι αιτήσεις για τη χορήγηση πιστοποιητικών εισαγωγής για τα τυριά που υπάγονται στον κωδικό ΣΟ 0406 που έχουν υποβληθεί για την περίοδο από 15 Απριλίου έως 31 Αυγούστου 1993, δυνάμει του κανονισμού (ΕΟΚ) αριθ. 1316/93, γίνονται αποδεκτές μέχρι ποσοστού 68,74 %.
2. Κατά το πρώτο δεκαήμερο της περιόδου από 1ης Σεπτεμβρίου έως 31 Δεκεμβρίου 1993, οι αιτήσεις για τη χορήγηση πιστοποιητικών εισαγωγής μπορούν να υποβληθούν για την ποσότητα που αναφέρεται στο άρθρο 1 του κανονισμού (ΕΟΚ) αριθ. 1316/93.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιουνίου 1993.

Labels: 3
17
18